HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Kolme Jumalan kirjaa
Jumala on kautta aikain ilmoittanut itsensä ihmiskunnalle.
On kolme tapaa, joilla Hän ilmaisee itsensä meille kaikille.
Kutsun niitä kolmeksi Jumalan kirjaksi.
Olen Hermes Falcao Jr. Tänään tahdon näyttää -
ihmeellisen ilmestyksen, miten Jumala voi ilmoittaa itsensä -
ihmiskunnalle kolmen eri kirjansa kautta.
Joku voi kysyä: "Mitä ovat ne kolme kirjaa? Eikö meillä ole Raamattu?"
On. En tahdo väheksyä Raamattua.
Mutta tarkoitan, että Raamatussakin Hän ilmoittaa itsensä, -
miten Hän kommunikoi -
ja selittää taivaasta, -
luomakunnasta ja kaikesta meille.
Kolme Jumalan kirjaa ovat: Ensinnäkin luomakunta.
Jumala ilmoittaa itsensä meille kaikille luomakunnan kautta.
Todistan sen Raamatusta. Tuen kaikki opetukseni Raamatulla.
Toiseksi Jumala ilmoittaa itsensä -
ihmisen omantunnon kautta.
Jumala antoi meille omantunnon. Siitä lisää myöhemmin.
Kolmanneksi Jumala ilmoittaa itsensä Raamatussa.
Jumalalla on keinoja näyttää meille, kuka Hän on -
mikä on Hänen voimansa, ihanuutensa ja luontonsa.
Todistan sen Raamatusta, ennen kuin ehditte luulla, että keksin kaiken itse.
Ehkette ole ikinä kuulleet tällaista sanomaa.
Psalmi 19:1: -
"Taivaat julistavat Jumalan kunniaa, -
taivaanvahvuus ilmoittaa hänen kättensä tekoja."
Taivaat julistavat Jumalan kunniaa. Tarkastelemme luomakuntaa, -
maailmankaikkeutta, galakseja, -
tähtiä ja planeettoja, -
maapalloa, valtameriä ja vuoria -
sekä puita, -
kaloja, lintuja, eläimiä, -
ja kaikkia kauniita maisemia, joita näemme maan päällä.
Oletko ikinä ihaillut maisemaa?
Näit jonkin kauniin maiseman. "Vau! Onpa mahtavaa ja kaunista!"
Maisema tekee sellaisen vaikutuksen, että leuka loksahtaa auki.
Minä olen nähnyt. Jumala on antanut etuoikeuden käydä monessa maassa.
Yli 30 maassa. Olen nähnyt tosi kauniita maisemia.
Ne ovat salvanneet hengen. Kun näkee ne, ajattelee: "Vau!
Tosi mahtavaa!"
Se kertoo Jumalan luonteesta -
ja luomiskyvystä.
Kerron yksinkertaisen mutta voimallisen havaintoesimerkin.
Minulla on tässä kello.
Kaunis hyvä kello. Pidän siitä.
Se on kiva kello. Toimii hyvin.
Kuvittele, että sanoisin sinulle: -
"Näetkö tämän kellon? Kerron, miten sain sen.
Kävelin kadulla, ja yhtäkkiä tapahtui räjähdys.
Räjähdyksestä syntyi tämä kello.
Yhtäkkiä kaikki vain toimi täydellisesti.
Pystyin katsomaan, mitä kello on.
Kaikki osat toimivat moitteettomasti.
Kaikki oli hienosti. Niin sain tämän kauniin kellon.
Se syntyi räjähdyksessä."
Pitäisit minua tyhmänä, hulluna -
tai valehtelijana.
Luulisit, että keksin koko jutun. Sellaisia asioita ei tapahdu.
Katso tätä kelloa.
Teet sen johtopäätöksen, että joku sai ensin idean.
Hän piirsi sen paperille.
Sitten joku valmisti kellon.
Kellolla oli luoja.
Muuten et uskoisi sitä.
Puhun nyt yksinkertaisesta kellosta. Ette uskoneet sitä.
Miten ihmiset voivat uskoa, että maailma, universumi, tähdet, -
planeetat ja kaikki muu syntyivät räjähdyksessä?
Tapahtui räjähdys, ja kaikki asettui kohdalleen. Mietipä tätä.
Jos Kuu olisi eri asemassa -
tai Maa olisi eri asemassa, -
kaikki loppuisi heti.
Vuorovesi ja valtameret ovat yhteydessä Kuun asemaan.
Ja väitetään, että kaikki syntyi räjähdyksestä.
Esimerkiksi ihmiskeho on uskomaton koneisto.
Se toimii hyvin. Ja tietysti meillä on elämä, jonka Jumala antoi meille.
Ihmisen silmä on hyvin monimutkainen.
Ette uskoneet sitä kellosta. Miten ihmiset voivat sitten uskoa sen -
ihmiskehosta, universumista ja kaikista kauniista asioista, -
jotka toimivat täydellisesti, aurinkokunnasta, planeetoista?
Kaikki toimii hyvässä järjestyksessä.
Miten ihmiset voivat uskoa sen syntyneen sattumalta?
Luomakunta todistaa Luojasta.
Raamattu sanoo, että taivaat julistavat Jumalan kunniaa.
Raamatussa sanotaan myös, että Hän ilmoittaa itsensä luomakunnassa.
Room. 1:20: -
"Sillä hänen näkymätön olemuksensa, hänen iankaikkinen voimansa -
ja jumalallisuutensa, ovat, kun niitä hänen teoissansa tarkataan, -
maailman luomisesta asti nähtävinä, -
niin etteivät he voi millään itseänsä puolustaa."
Ihmisillä ei siis ole puolustusta, mitä tulee evankeliumiin.
Se on nähtävissä luomakunnassa. Se on siis ensimmäinen kirja.
Toinen kirja on ihmisen omatunto.
Näimme edellä, miten Jumala ilmoittaa itsensä luomakunnassa.
Raamattu kertoo, -
että Hän myös kommunikoi ihmisen omantunnon kautta.
Kysyt: "Missä Raamattu sanoo niin? En ole ikinä tullut ajatelleeksi."
Ei se mitään. Näytän sinulle. Saarnaaja 3:11.
Luetaan se.
"Kaiken hän on tehnyt kauniisti aikanansa, -
myös iankaikkisuuden hän on pannut heidän sydämeensä; -
mutta niin on, ettei ihminen käsitä tekoja, jotka Jumala on tehnyt, -
ei alkua eikä loppua."
Raamattu sanoo, että Jumala pani ikuisuuden ihmisten sydämeen.
Kun miettii historiaa -
ja esimerkiksi Egyptin kulttuuria, -
huomaa, että vaikkapa faaraot suhtautuivat pakkomielteisesti -
ikuisuuteen.
Niin pakkomielteisesti, että he rakensivat pyramideja.
Oli muumioita. He olivat huolissaan -
elämän säilymisestä ikuisuuteen.
He pohtivat tarkkaan ikuisuutta.
Ajatus ikuisesta elämästä askarrutti heitä tosi paljon.
He valitsivat tietysti väärän tien, mutta kuka pani sen ymmärryksen -
ikuisuudesta heidän sydämeensä?
Meillä kaikilla, riippumatta taustasta, ihonväristä, -
kielestä ja kulttuurista, on omatunto.
Tiedämme, että tiettyyn pisteeseen asti -
ihmisen omaantuntoon voi vaikuttaa, -
mutta on olemassa myös niin kutsuttu sisäsyntyinen omatunto.
Kun Raamattu sanoo, että Jumala pani ikuisuuden ihmisen sydämeen, -
se tarkoittaa, että jokaisella on sisimmässään omatunto -
kuolemasta ja ikuisesta elämästä.
Jos kysyy kadulla ihmiseltä, mikä on hänen suurin pelkonsa, -
valtaosa ainakin ei-uskovista mainitsee kuolemanpelon.
Valtaosa ei tietenkään edes halua puhua siitä, -
sillä monet pelkäävät, -
mitä kuoleman jälkeen tapahtuu.
Kuka pani sisimpäämme omantunnon?
Kerron esimerkin. Kun julistaa evankeliumia, -
ei tarvitse kovin pitkään sanoa ihmisille, että he ovat syntisiä.
He tietävät jo, että he ovat epätäydellisiä ja tekevät virheitä.
He tietävät rikkoneensa Jumalan lakia.
Uskosta osattomatkin tunnustavat, että he ovat epätäydellisiä ja syntisiä.
Kuka antoi heille omantunnon, että he tietävät sen sydämessään?
Jumala antoi ihmiselle omantunnon.
Toki tiedämme, että jotkut ovat menneet niin pitkälle pimeyteen, -
että heidän omatuntonsa on paatunut.
Mutta heillä on yhä omatunto.
Jopa väärintekijöillä, vangeilla ja murhaajillakin -
on syvällä sisimmässään omatunto, joka kertoo heidän tehneen väärin.
Jumala on ilmoittanut itsensä ihmiselle omantunnon kautta.
Luen vielä toisen raamatunkohdan, joka puhuu siitä.
Room. 2:15.
"...ja osoittavat, että lain teot ovat kirjoitetut heidän sydämiinsä, -
kun heidän omatuntonsa myötä ― todistaa -
ja heidän ajatuksensa keskenään syyttävät tai myös puolustavat heitä".
Se on väkevä raamatunkohta.
Tässä sanotaan selvästi, että lain teot on kirjoitettu heidän sydämiinsä.
Se tarkoittaa, että Jumala on kirjoittanut lakinsa -
meidän sydämeemme.
Siten tiedämme, milloin olemme rikkoneet sen -
ja tehneet vääriä päätöksiä ja valintoja elämässämme.
Se tarkoittaa, että Jumala on antanut jokaiselle ihmiselle omantunnon.
Tässä sanotaan selvästi, että ihmisen omatunto todistaa -
ja että heidän ajatuksensa joko syyttää tai puolustaa heitä.
Se siis kertoo, että Jumala antoi ihmiselle -
sisäisen äänen.
Tuo ääni on ihmisen omatunto.
Omatunto joko syyttää tai puolustaa ihmistä.
Ihmisillä siis kaikkialla maailmassa, -
olivatpa he hinduja, -
muslimeja, buddhalaisia, -
on syvällä sisimmässään omatunto, joka kertoo heille, -
että he ovat Vapahtajaa tarvitsevia syntisiä. Kun heitämme verkot...
Puhun omantunnon syvistä tasoista, en älyllisestä tasosta.
Jotkut ei-uskovat sanovat: "En tarvitse mitään. Minulla menee hyvin.
Jatkan tätä polkua."
Mutta syvällä sisimmässään heidän sydämessään on kaipuu, -
sillä he tietävät sisimmässään olevansa syntisiä.
On vain yksi, joka voi antaa synnit anteeksi. Hänen nimensä on Jeesus.
Jumala ilmoittaa itsensä ihmisen omantunnon kautta.
Se on toinen kirja. Ensimmäinen on luomakunta.
Toinen on ihmisen omatunto. Se on toinen kirja.
Haluan kertoa kolmannesta kirjasta.
Puhuimme jo kahdesta ensimmäisestä eli luomakunnasta ja omastatunnosta.
Nyt haluan puhua kolmannesta kirjasta eli Raamatusta.
Raamattu on Jumalan ilmestys ihmiskunnalle.
Jumala innoitti yli neljääkymmentä kirjoittajaa -
1 500 vuoden ajanjakson aikana.
Hän ilmoitti itsensä, voimansa, todistuksensa, tekonsa, viisautensa -
profetiansa, ymmärryksensä ja neuvonsa.
Hän ilmoitti itsensä Raamatun kautta.
Hän ilmoitti ihmiselle tien, jota seurata.
Kuvailisin, että Raamattu on Jumalan ohje ihmiselle, -
miten elää, uskoa -
ja vaeltaa tässä elämässä ja kohti ikuisuutta.
Jeesus itse arvosti Raamatun kirjoituksia niin paljon, -
että Hän eli täyttääkseen ne.
Hän eli täyttääkseen kaikki profetiat ja sanat, jotka Hänestä oli annettu.
Oli yli 300 profetiaa, jotka puhuivat Kristuksesta -
ennen Hänen tuloaan, ja Hän täytti ne kaikki.
Hän piti Kirjoituksia arvossa.
Tahdon lukea Kirjoituksista kertovan raamatunkohdan.
2. Tim. 3:16―17: -
"Jokainen kirjoitus, joka on syntynyt Jumalan Hengen vaikutuksesta, -
on myös hyödyllinen opetukseksi, nuhteeksi, ojennukseksi, -
kasvatukseksi vanhurskaudessa, että Jumalan ihminen olisi täydellinen, -
kaikkiin hyviin tekoihin valmistunut."
Sanotaan, että jokainen Kirjoitus on syntynyt Jumalasta.
Se ei ole siis peräisin ihmisen tahdosta tai mielestä -
vaan Pyhän Hengen innoituksesta.
Jumala innoitti ihmistä, ja ihminen kirjoitti Raamatun -
Pyhän Hengen innoittamana.
Siksi se on niin voimallinen. Se ei ole ihmisen idea eikä luomus.
Henki johti ihmiset kirjoittamaan sen.
Se on Sanan voima.
Jokaisen saarnaajan tulee olla linjassa Sanan kanssa.
Jotta voin olla tehokas, minun pitää olla linjassa Kirjoitusten kanssa.
Minun pitää puhua, mitä Sana sanoo, hylätä omat mielipiteet, -
ja hyväksyä, mitä Sana sanoo, sillä Raamattu on Jumalan Sana.
Ja Jumalan Sana tuottaa hedelmän.
Hedelmä on todiste -
ja ilmeneminen Raamatun Sanasta.
Missä ikinä Raamattua julistetaan Jumalan Hengen voitelussa, -
syntyy muutoksia, pelastumisia, paranemisia, vapautumista, -
vapautta ja iloa.
Muutoksia, rakkautta.
Kirjoitukset tuottavat hedelmää.
Hedelmää, joka pysyy.
Jos rakennamme elämämme Raamatun ja Jumalan Sanan varaan, -
emme koskaan häviä. Olemme kuin mies, josta Jeesus puhui.
Hän rakensi talonsa -
vakaalle maaperälle, kalliolle.
Tuli kova tuuli ja sade -
ja piiskasi taloa, mutta talo ei sortunut, -
koska se oli kalliolle rakennettu.
Jeesus puhui myös toisesta miehestä, joka rakensi talolle hiekalle.
Tuli kova tuuli ja sade, -
ja piiskasi taloa.
Ja talo sortui.
Se tuhoutui.
Ero on siinä, minkä varaan hengellisen talonsa rakentaa.
Jos rakentaa Sanan ja Raamatun varaan, -
elämän koetukset tulevat. Ongelmat koputtavat ovelle.
Mutta jos on rakentanut elämän Sanan varaan, kestää ja voittaa.
Pysyy pystyssä -
elämän koetusten läpi.
Siksi Jumala antaa meille ilmestystä, jotta voimme ravita itsemme -
Raamatun kirjoituksilla.
Meidän on tärkeää ravita itsemme Kirjoituksilla.
Tuntea Sana. Muista, miten Jeesus oli erämaassa.
Paholainen kiusasi Häntä. Matt. 4.
Hän vastasi tavalla, joka takasi Hänelle voiton saatanasta.
Jumalan Sanan tuntemus ja ilmestys.
Jeesus vastasi joka kerta: "On kirjoitettu".
Saatana kiusasi taas. Jeesus vastasi: "On kirjoitettu." Viimein saatana toi -
taas uuden kiusauksen, -
jossa se siteerasi jopa Kirjoituksia. Jeesus vastasi: "On myös kirjoitettu".
Jeesus tunsi totuuden sanan.
Hän käytti Hengen miekkaa paholaista vastaan.
Jos me tunnemme Sanan, ei vaan älyllisesti, -
vaan otamme vastaan Jumalan Sanan Hengen ihmiseemme, -
se muuttaa elämämme.
Se on kolmas kirja. Hän ilmoittaa itsensä Raamatun kautta.
Siksi saarnaajat ovat niin tärkeitä.
Saarnaajat tuovat Sanan, Jumalan ilmestyksen.
He selittävät, mitä on kirjoitettu, ja he voivat ruokkia ihmisiä -
elävän Jumalan Sanalla, joka tuo pelastuksen, vapautumisen -
ja Jumalan valtakunnan.
Nämä siis ovat kolme Jumalan kirjaa.
Puhuin aiemmin ikuisuudesta. Jumala pani ikuisuuden ihmisen sydämeen.
Jos et ole varma, missä vietät ikuisuutesi, -
ja jos tämä olisi viimeinen päiväsi Maa-planeetalla, -
ja vetäisit viimeisen henkäyksesi, -
missä viettäisit ikuisuutesi? Ellet ole varma ja sanot: "En tiedä", -
rukoilen kanssasi nyt, että saat -
varmuuden ikuisesta elämästä, jonka vain Jeesus voi antaa.
Anna elämäsi Jeesukselle tänään. Antaudu Hänelle kokonaan.
Tee parannus synneistäsi ja tule Kristuksen luo. Hän antaa anteeksi, -
puhdistaa sinut ja antaa sinulle ikuisen elämän. Rukoile: "Isä, -
tulen eteesi tänään.
Kiitos, että lähetit Jeesuksen kuolemaan ristillä syntieni edestä.
Teen parannusta synneistäni. Anna minulle anteeksi. Puhdista minut.
Anna minulle ikuinen elämä.
Tunnustan Jeesuksen Kristuksen Herrakseni ja Vapahtajakseni.
Hän nousi kuolleista kolmantena päivänä. Jeesuksen nimessä."
Jos lausuit rukouksen sydämestäsi ja todella tarkoitit sitä, -
Jumala on antanut sinulle anteeksi ja Jeesus on tullut sydämeesi.
Ota yhteyttä. Olisi kiva kuulla sinusta. Olet meille tosi rakas.
Jos katsot ohjelmaa tänään ja rakastat evankeliumia, -
jos tahdot nähdä Kristuksen sanoman leviävän kaikkiin kansoihin, -
jos tahdot Jumalan vapauttavan, pelastavan ja parantavan ihmisiä -
ja jos haluat nähdä Jeesuksen toimivan, -
kylvä tänään siemen, jotta voimme jatkaa tämän ohjelman tekemistä.
Fil. 4:17:ssä Paavali sanoi: "Ei niin, että haluaisin lahjaa, -
vaan minä haluan teidän hyväksenne karttuvaa hedelmää."
Hän puhui uhrista. Filippin seurakunta keräsi rahalahjan Paavalin työlle.
Paavali kertoi hyvin tarkkaan Fil. 4:ssä, -
miten tämä hedelmä karttui heidän hyväkseen -
heidän rahalahjojensa takia.
Tutki, mitä Raamattu sanoo lahjoituksista evankeliumin työssä.
Niitä on ollut koko seurakunnan ajan. Jeesuksella oli kumppaneita.
Paavalilla oli kumppaneita.
On tärkeä ymmärtää, että evankeliumia tulee tukea lahjoituksin.
Hetken kuluttua ruutuun tulee tukiteksti. Soita numeroon.
Auta TV7-kanavaa. Auta ohjelman tekemistä.
Kasvakaamme yhä vahvemmaksi. Jeesuksen nimessä.
Luotamme apuusi.
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz